CELEX: 32005D0395
Language: sk
Date: 2005-05-10 00:00:00
Title: Rozhodnutie Rady 2005/395/SZBP z 10. mája 2005, ktorým sa mení a dopĺňa rozhodnutie Rady 2001/80/SZBP o zriadení Vojenského štábu Európskej únie

26.5.2005   
            
            
               SK
            
            
               Úradný vestník Európskej únie
            
            
               L 132/17
            
         
      ROZHODNUTIE RADY 2005/395/SZBP
   z 10. mája 2005,
   ktorým sa mení a dopĺňa rozhodnutie Rady 2001/80/SZBP o zriadení Vojenského štábu Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1,
   so zreteľom na Zmluvu o založení Európskeho spoločenstva, a najmä na jej článok 207 ods. 2,
   keďže:
   
               (1)
            
            
               Súčasná organizácia a štruktúra Vojenského štábu Európskej únie (VŠEÚ) nezohľadňuje mnohé jeho nové úlohy.
            
         
               (2)
            
            
               Pokiaľ ide o vedenie samostatných vojenských operácií, Rada môže navyše za istých okolností po porade s Vojenským výborom EÚ rozhodnúť o použití kolektívnej kapacity VŠEÚ, najmä ak je potrebná spoločná civilno-vojenská reakcia alebo ak nie je určené národné veliteľstvo.
            
         
               (3)
            
            
               V dôsledku toho je potrebné zmeniť a doplniť mandát a organizáciu VŠEÚ.
            
         
               (4)
            
            
               Dňa 12. apríla 2005 Politický a bezpečnostný výbor odporučil, aby sa mandát a organizácia VŠEÚ zmenili a doplnili.
            
         
               (5)
            
            
               Rozhodnutie 2001/80/SZBP (1) by sa preto malo zmeniť a doplniť,
            
         ROZHODLA TAKTO:
   Článok 1
   Rozhodnutie 2001/80/SZBP sa mení a dopĺňa takto:
   
               1.
            
            
               Článok 2 sa nahrádza takto:
               „Článok 2
               Mandát a organizácia Vojenského štábu Európskej únie sú vymedzené v prílohe k tomuto rozhodnutiu.“
            
         
               2.
            
            
               Článok 4 sa nahrádza takto:
               „Článok 4
               Členovia Vojenského štábu Európskej únie podliehajú pravidlám, ktoré sú ustanovené v rozhodnutí Rady č. 2003/479/ES zo 16. júna 2003 o pravidlách pridelenia národných expertov a vojenského personálu na Generálny sekretariát Rady (2).
            
         
               3.
            
            
               Príloha k rozhodnutiu 2001/80/SZBP sa nahrádza textom uvedeným v prílohe k tomuto rozhodnutiu.
            
         Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.
   
      V Bruseli 10. mája 2005
      
         
            Za Radu
         
         
            predseda
         
         J. KRECKÉ
         
      
   
   
      (1)  Ú. v. ES L 27, 30.1.2001, s. 7.
   
      (2)  Ú. v. EÚ L 160, 28.6.2003, s. 72.“
   
      PRÍLOHA
      MANDÁT A ORGANIZÁCIA VOJENSKÉHO ŠTÁBU EURÓPSKEJ ÚNIE (VŠEÚ)
      1.   Úvod
      Členské štáty EÚ sa v Helsinkách rozhodli zriadiť v rámci Rady nové stále politické a vojenské orgány, ktoré EÚ umožnia v plnom rozsahu prevziať zodpovednosť za predchádzanie konfliktom a za úlohy krízového riadenia vymedzené v Zmluve o Európskej únii (Zmluva o EÚ). Ako je ustanovené v správe zo zasadania v Helsinkách, VŠEÚ „v rámci štruktúr Rady poskytuje odborné vojenské znalosti a podporu SEBOP vrátane vedenia vojenských operácií krízového riadenia vedených EÚ“.
      Na svojom zasadnutí 12. a 13. decembra 2003 Európska Rada uvítala dokument s názvom „Európska obrana: konzultácie NATO/EÚ, plánovanie a operácie“. V dňoch 16. a 17. decembra 2004 Európska Rada odsúhlasila podrobné návrhy na vykonávanie tohto dokumentu. Mandát VŠEÚ sa vymedzuje takto:
      2.   Misia
      Vojenský štáb vykonáva včasné varovanie, vyhodnotenie situácie a strategické plánovanie pre misie a úlohy ustanovené v článku 17 ods. 2 Zmluvy o EÚ vrátane tých, ktoré vymedzuje Európska bezpečnostná stratégia. Patrí sem aj určovanie európskych vnútroštátnych a mnohonárodných síl a vykonávanie politík a rozhodnutí nariadených Vojenským výborom Európskej únie (VVEÚ).
      3.   Postavenie
      
                  —
               
               
                  Vojenský štáb je zdrojom odborných vojenských znalostí EÚ.
               
            
                  —
               
               
                  Zaisťuje spojenie medzi VVEÚ na jednej strane a vojenskými zdrojmi, ktoré sú EÚ k dispozícii, na druhej strane a poskytuje odborné vojenské znalosti orgánom EÚ pod vedením VVEÚ.
               
            
                  —
               
               
                  Vykonáva tri hlavné operačné funkcie: včasné varovanie, vyhodnotenie situácie a strategické plánovanie.
               
            
                  —
               
               
                  Zabezpečuje funkciu včasného varovania. Plánuje, vyhodnocuje a vydáva odporúčania, ktoré sa týkajú koncepcie krízového riadenia a všeobecnej vojenskej stratégie, a vykonáva rozhodnutia a usmernenie VVEÚ.
               
            
                  —
               
               
                  Pomáha VVEÚ pri vyhodnocovaní situácie a vojenských hľadiskách strategického plánovania (1) v plnom rozsahu misií a úloh ustanovených v článku 17 ods. 2 Zmluvy o EÚ vrátane tých, ktoré vymedzuje Európska bezpečnostná stratégia, vo všetkých prípadoch operácií vedených EÚ bez ohľadu na to, či EÚ využije prostriedky a kapacity NATO alebo nie.
               
            
                  —
               
               
                  Podporuje [na žiadosť generálneho tajomníka/vysokého splnomocnenca alebo Politického a bezpečnostného výboru (PBV)] dočasné misie do tretích krajín alebo medzinárodných organizácií, s cieľom poskytnúť požadované poradenstvo a pomoc vo vojenských hľadiskách predchádzania konfliktom, krízového riadenia a stabilizačných operácií po ukončení konfliktu.
               
            
                  —
               
               
                  Prispieva k procesu vypracovania, vyhodnocovania a preskúmavania cieľov možností, s ohľadom na potrebu dotknutých členských štátov zabezpečiť súdržnosť s procesom plánovania obrany NATO (DPP) a s procesom plánovania a kontroly (PARP) partnerstva za mier (PfP) v súlade s dohodnutými postupmi.
               
            
                  —
               
               
                  Úzko spolupracuje s Európskou obrannou agentúrou.
               
            
                  —
               
               
                  Zodpovedá za sledovanie, vyhodnocovanie a vydávanie odporúčaní o silách a kapacitách, ktoré EÚ poskytujú členské štáty na výcvik, cvičenia a interoperabilitu.
               
            
                  —
               
               
                  Udržiava kapacitu na posilnenie národného veliteľstva povereného vykonaním samostatnej operácie EÚ, a to najmä prostredníctvom civilno-vojenskej bunky.
               
            
                  —
               
               
                  Prostredníctvom civilno-vojenskej bunky zodpovedá za vytvorenie potrebnej kapacity na plánovanie a vedenie samostatnej vojenskej operácie EÚ a v rámci VŠEÚ udržiava potrebné prostriedky na rýchle vytvorenie operačného centra pre konkrétnu operáciu, najmä ak je potrebná spoločná civilno-vojenská reakcia, alebo ak nie je určené národné veliteľstvo, keď Rada po porade s VVEÚ o takejto operácii rozhodla.
               
            4.   Úlohy
      
                  —
               
               
                  Pod vedením VVEÚ poskytuje odborné vojenské znalosti generálnemu tajomníkovi/vysokému splnomocnencovi a orgánom EÚ.
               
            
                  —
               
               
                  Sleduje potenciálne krízy, pričom sa spolieha na vhodné vnútroštátne a mnohonárodné spravodajské služby.
               
            
                  —
               
               
                  Dodáva vojenské informácie do situačného centra a prijíma výsledok ich spracovania.
               
            
                  —
               
               
                  Vykonáva vojenské hľadiská strategického predbežného plánovania.
               
            
                  —
               
               
                  Určuje a eviduje európske vnútroštátne a mnohonárodné sily pre operácie vedené EÚ v spolupráci s NATO.
               
            
                  —
               
               
                  Prispieva k rozvoju a príprave (vrátane výcviku a cvičení) vnútroštátnych a mnohonárodných síl, ktoré EÚ poskytujú členské štáty. Úprava vzťahu s NATO je vymedzená v príslušných dokumentoch.
               
            
                  —
               
               
                  Organizuje a koordinuje postupy s vnútroštátnymi a mnohonárodnými veliteľstvami vrátane veliteľstiev NATO, ktoré sú k dispozícii EÚ, pričom zaisťuje v čo možno najvyššej miere súlad s postupmi NATO.
               
            
                  —
               
               
                  Prispieva k vojenským hľadiskám boja proti terorizmu na úrovni EBOP.
               
            
                  —
               
               
                  Prispieva k tvorbe koncepcií, doktríny, plánov a postupov na využitie vojenských prostriedkov a kapacít pre operácie riešiace dôsledky prírodných katastrôf alebo katastrôf spôsobených ľudskou činnosťou.
               
            
                  —
               
               
                  Plánuje, navrhuje, riadi a vyhodnocuje vojenské hľadiská postupov krízového riadenia EÚ vrátane uplatňovania postupov EÚ/NATO.
               
            
                  —
               
               
                  Zúčastňuje sa na finančných odhadoch nákladov na operácie a cvičenia.
               
            
                  —
               
               
                  Udržuje styk s vnútroštátnymi veliteľstvami a mnohonárodnými veliteľstvami mnohonárodných síl.
               
            
                  —
               
               
                  Nadväzuje trvalé vzťahy s NATO podľa „Stálych dojednaní medzi EÚ a NATO“.
               
            
                  —
               
               
                  Je hostiteľom styčného tímu NATO pri VŠEÚ a udržiava jednotku EÚ pri SHAPE v súlade so správou predsedníctva o EBOP, ktorú Rada prijala 13. decembra 2004.
               
            
                  —
               
               
                  Nadväzuje zodpovedajúce vzťahy s určenými partnermi v OSN, ako aj v iných medzinárodných organizáciách vrátane OBSE a AÚ, podliehajúc súhlasu týchto organizácií.
               
            
                  —
               
               
                  Prispieva k nevyhnutnému komplexnému procesu, ktorý vyhodnocuje nadobudnuté skúsenosti.
               
            
                  —
               
               
                  Úlohy, ktoré vykonáva civilno-vojenská bunka:
                  
                              —
                           
                           
                              vykonáva strategické plánovanie výnimočnej situácie na podnet generálneho tajomníka/vysokého splnomocnenca alebo PBV,
                           
                        
                              —
                           
                           
                              prispieva k vytvoreniu súboru doktríny/koncepcií, pričom využíva skúsenosti z civilno-vojenských operácií a cvičení,
                           
                        
                              —
                           
                           
                              pripravuje koncepcie a postupy pre operačné centrum EÚ a zabezpečuje dostupnosť a pripravenosť ľudských zdrojov, zariadenia a vybavenia operačného centra pre operácie, výcvik a cvičenia,
                           
                        
                              —
                           
                           
                              zabezpečuje údržbu, modernizáciu a výmenu zariadenia operačného centra EÚ a údržbu prevádzkových priestorov.
                           
                        
            a)   Ďalšie úlohy v situáciách krízového riadenia:
      
                  —
               
               
                  Požaduje a spracováva osobitné informácie od spravodajských organizácií a iné dôležité informácie zo všetkých dostupných zdrojov,
               
            
                  —
               
               
                  Podporuje VVEÚ v prispievaní k prvotnému plánovaciemu usmerneniu a plánovacím smerniciam PBV,
               
            
                  —
               
               
                  Rozvíja a stanovuje priority vojenských strategických riešení, ktoré tvoria základ vojenského poradenstva VVEÚ pre PBV:
                  
                              —
                           
                           
                              definovaním počiatočných všeobecných riešení,
                           
                        
                              —
                           
                           
                              vyhľadávaním vhodnej pomoci pri plánovaní u vonkajších zdrojov, ktoré analyzujú a ďalej rozvíjajú tieto riešenia podrobnejšie,
                           
                        
                              —
                           
                           
                              vyhodnocovaním výsledkov tejto podrobnejšej práce a zadávaním akýchkoľvek ďalších prác, ktoré by mohli byť potrebné,
                           
                        
                              —
                           
                           
                              predkladaním VVEÚ celkového hodnotenia s prípadným uvedením priorít a odporúčaní.
                           
                        
            
                  —
               
               
                  V spolupráci s vnútroštátnymi plánovacími štábmi a podľa potreby tiež s NATO určuje sily, ktoré by sa mohli zúčastniť prípadných operácií vedených EÚ.
               
            
                  —
               
               
                  Pomáha veliteľovi operácie pri technických výmenách s tretími krajinami, ktoré ponúkajú vojenský potenciál do operácií vedených EÚ, a pri príprave konferencie o vytváraní ozbrojených síl.
               
            
                  —
               
               
                  Naďalej sleduje krízové situácie.
               
            
                  —
               
               
                  Úlohy, ktoré vykonáva civilno-vojenská bunka:
                  
                              —
                           
                           
                              na žiadosť DGE adresovanú generálnemu riaditeľovi VŠEÚ (GRVŠEÚ) poskytuje pomoc pri politicko-vojenskom strategickom plánovaní krízových opatrení vykonávanom pod vedením DGE (príprava koncepcie riadenia krízy, jednotnej akcie...),
                           
                        
                              —
                           
                           
                              prispieva k strategickému plánovaniu krízových opatrení pre spoločné civilno-vojenské operácie vytváraním strategických riešení, ako ustanovujú postupy krízového riadenia. Toto plánovanie podlieha priamemu vedeniu GRVŠEÚ a DGE a celkovému vedeniu generálneho tajomníka/vysokého splnomocnenca,
                           
                        
                              —
                           
                           
                              na žiadosť DGE adresovanú GRVŠEÚ poskytuje pomoc pri civilnom strategickom plánovaní krízových opatrení vykonávanom pod vedením DGE (príprava policajného strategického opatrenia, civilného strategického opatrenia atď.);
                           
                        
            b)   Ďalšie úlohy počas operácií:
      
                  —
               
               
                  VŠEÚ pod vedením VVEÚ trvalo sleduje všetky vojenské hľadiská operácií. Vykonáva strategickú analýzu v spolupráci s vymenovaným veliteľom operácie, aby podporil VVEÚ v jeho poradnej úlohe vo vzťahu k PBV, poverenému strategickým usmerňovaním,
               
            
                  —
               
               
                  s ohľadom na politický a operačný vývoj poskytuje VVEÚ nové riešenia, ktoré tvoria základ vojenského poradenstva VVEÚ pre PBV,
               
            
                  —
               
               
                  prispieva k posilneniu kľúčového jadra a, v prípade potreby, k ďalšiemu rozširovaniu operačného centra EÚ,
               
            
                  —
               
               
                  úlohy, ktoré vykonáva civilno-vojenská bunka:
                  
                              —
                           
                           
                              je stálym kľúčovým jadrom operačného centra EÚ,
                           
                        
                              —
                           
                           
                              pomáha pri koordinácii civilných operácií. Takéto operácie sa uskutočňujú pod vedením DGE. Pomáha pri plánovaní, podpore (vrátane možného využitia vojenských prostriedkov) a vedení civilných operácií (strategickú funkciu si ponecháva DGE).
                           
                        
            5.   Organizácia
      
                  —
               
               
                  Pracuje pod vojenským velením VVEÚ, ktorému podáva hlásenia.
               
            
                  —
               
               
                  VŠEÚ je oddelením Sekretariátu Rady, ktoré priamo podlieha generálnemu tajomníkovi/vysokému splnomocnencovi a úzko spolupracuje s inými oddeleniami Sekretariátu Rady.
               
            
                  —
               
               
                  VŠEÚ riadi generálny riaditeľ (GRVŠEÚ), trojhviezdičkový generál.
               
            
                  —
               
               
                  Skladá sa z personálu prideleného členskými štátmi, ktorý vykonáva funkcie na medzinárodnej úrovni, v súlade s pravidlami pridelenia národných expertov a vojenského personálu na Generálny sekretariát Rady, ako aj zo štátnych úradníkov, ktorých prideľuje GSR a Komisia. S cieľom zlepšiť výberové konanie sa víta, ak členské štáty predstavia viac než jedného kandidáta na každú pozíciu, o ktorú sa uchádzajú.
               
            
                  —
               
               
                  VŠEÚ je organizovaný tak, ako je uvedené v dodatku, aby bol schopný obsiahnuť celé spektrum misií a úloh.
               
            
                  —
               
               
                  V situáciách krízového riadenia alebo pri cvičeniach môže VŠEÚ vytvárať krízové akčné tímy, ktoré čerpajú z vlastných odborných znalostí, ľudských zdrojov a infraštruktúry. Okrem toho si môže prostredníctvom VVEÚ od členských štátov EÚ podľa potreby vyžiadať ľudské zdroje na účely dočasného rozšírenia.
               
            
                  —
               
               
                  Misiu, funkciu a organizáciu civilno-vojenskej bunky, ako aj usporiadanie operačného centra schválila Rada 13. decembra a odsúhlasila Európska Rada na zasadnutí 16.–17. decembra 2004. VVEÚ poskytne prostredníctvom GRVŠEÚ usmernenie pre vojenské činnosti, ktoré vykonáva civilno-vojenská bunka. Prispenie bunky k civilným hľadiskám krízového riadenia ostáva v rámci funkčnej zodpovednosti DGE. Podávanie správ o týchto činnostiach Výboru pre civilné aspekty krízového riadenia (CIVCOM) je v súlade so zavedenými postupmi pre civilné hľadiská krízového riadenia.
               
            6.   Vzťahy s tretími krajinami
      Vzťahy medzi VŠEÚ a európskymi členmi NATO, ktorí nie sú členmi EÚ, inými tretími štátmi a kandidátmi na pristúpenie k EÚ sú vymedzené v príslušných dokumentoch o vzťahoch EÚ s tretími krajinami.
      
         (1)  Predbežné vymedzenie pojmov:
      Strategické plánovanie: plánovacie činnosti, ktoré sa začínajú s nástupom krízy a končia sa, keď politické orgány EÚ schvália vojenské strategické riešenie alebo súbor vojenských strategických riešení. Proces strategického plánovania zahŕňa vyhodnotenie vojenskej situácie, definovanie politicko-vojenského rámca a vytvorenie vojenských strategických riešení.
      Vojenské strategické riešenie: možná vojenská akcia zameraná na dosiahnutie politicko-vojenských cieľov stanovených v politicko-vojenskom rámci. Vojenské strategické riešenie zahŕňa načrtnutie vojenského riešenia, požadovaných zdrojov, obmedzení a odporúčaní pre výber veliteľa operácie a operačného veliteľstva.
      
         DODATOK
         NÁČRT ORGANIZÁCIE VŠEÚ
         
            
         SKRATKY
         A
         
                     ACOS
                  
                  
                     Zástupca veliteľa vojenského štábu
                  
               
                     ADMIN
                  
                  
                     Administratívny útvar
                  
               C
         
                     CMUE
                  
                  
                     Vojenský výbor Európskej únie (VVEÚ)
                  
               
                     CIS
                  
                  
                     Oddelenie komunikačných a informačných systémov
                  
               
                     CIV/MIL
                  
                  
                     Civilno-vojenská bunka
                  
               
                     CIVCOM
                  
                  
                     Výbor pre civilné aspekty krízového riadenia
                  
               
                     CMC SPT
                  
                  
                     Pomocný útvar predsedu Vojenského výboru Európskej únie
                  
               
                     CMSP
                  
                  
                     Civilno-vojenský strategický plánovací útvar
                  
               
                     CONOPS
                  
                  
                     Koncepcia operácií
                  
               
                     CRP/COP
                  
                  
                     Útvar plánovania krízových opatrení/bežných operácií
                  
               D
         
                     DDG/COS
                  
                  
                     Zástupca generálneho riaditeľa/veliteľ Vojenského štábu Európskej únie
                  
               
                     DGEUMS
                  
                  
                     Generálny riaditeľ Vojenského štábu Európskej únie (GRVŠEÚ)
                  
               
                     DOC/CON
                  
                  
                     Útvar doktríny a koncepcií
                  
               E
         
                     EUME
                  
                  
                     Vojenský štáb Európskej únie (VŠEÚ)
                  
               
                     EXE/TRG/ANL
                  
                  
                     Útvar cvičení, výcviku a analýzy
                  
               
                     EX OFFICE
                  
                  
                     Výkonný úrad
                  
               F
         
                     FOR/CAP
                  
                  
                     Útvar pripravenosti síl a rozvoja spôsobilosti
                  
               I
         
                     INT
                  
                  
                     Spravodajské oddelenie
                  
               
                     INT POL
                  
                  
                     Útvar spravodajskej politiky
                  
               
                     ITS
                  
                  
                     Útvar informačných technológií a bezpečnosti
                  
               L
         
                     LEGAL
                  
                  
                     Právny poradca
                  
               
                     LOG
                  
                  
                     Útvar logistiky
                  
               
                     LOG/RES
                  
                  
                     Oddelenie logistiky a zdrojov
                  
               O
         
                     OCPS
                  
                  
                     Stáli zamestnanci operačného centra
                  
               
                     OHQ
                  
                  
                     Operačné veliteľstvo
                  
               
                     OPLAN
                  
                  
                     Operačný plán
                  
               
                     OPSCEN
                  
                  
                     Operačné centrum
                  
               
                     OPS/EXE
                  
                  
                     Oddelenie operácií a cvičení
                  
               P
         
                     PCMUE
                  
                  
                     Predseda Vojenského výboru Európskej únie (PVVEÚ)
                  
               
                     PERS
                  
                  
                     Personálne oddelenie
                  
               
                     POL
                  
                  
                     Útvar politiky
                  
               
                     POL/PLS
                  
                  
                     Oddelenie politiky a plánovania
                  
               
                     POL/REQ
                  
                  
                     Útvar politiky a požiadaviek
                  
               
                     PRD
                  
                  
                     Výrobný útvar
                  
               R
         
                     REQ
                  
                  
                     Útvar požiadaviek
                  
               
                     RES/SPT
                  
                  
                     Útvar podpory zdrojov
                  
               U
         
                     UN MLO
                  
                  
                     Vojenský styčný dôstojník Organizácie Spojených národov